
Изх.№61-00-209/07.05.2024 г.
ДО

ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград


Относно: Предоставяне на средства за изпълнение на възстановителни строителни дейности на обекти общинска собственост, чрез Публично - частно партньорство 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
През годините, чрез реализирането на публично-частни партньорства, Община Златоград насърчаваше гражданското участие за реализиране на благоустройствени мероприятия върху обекти, представляващи общинска собственост на територията на цялата община. По този начин, успешно се наложи устойчив модел на обществено-частно партньорство между Община Златоград и физически лица, при извършването на дейности по благоустрояване. Насърчено бе гражданското участие в процесите на изграждане, благоустрояване, поддържане и опазване на общинското имущество. 
Реализацията на публично-частните партньорства на територията на общината е дейност, която цели да осигури по-достъпна среда на живущите, чрез изпълнение на малки благоустройствени и възстановителни дейности, на обекти общинска собственост, част от техническата инфраструктура. Този модел на изпълнение, е доказано работещ, предвид факта, че успяхме да активираме местното население да се включи активно в реализирането на множество обекти, за които не можем да получим финансиране от оперативни програми. Изпълнените ПЧП обхващат само възстановяване на компрометирани части от имоти общинска собственост и са допускат еднократно, в рамките на една календарна година.

Публично-частните партньорства се извършват по утвърден ред, които включва: входиране на заявления/молби на граждани в Общинска администрация или в кметствата по населени места, в които се предлагат конкретни идеи и изявено желание и готовност за участие, в тяхната реализация, от страна на заявителите. Комисия извършва оглед на място и преценя възможността и допустимостта за изпълнение на съответното ПЧП. След положителна преценка, се предоставят единствено необходимите строителни материали, а трудът се извършва от гражданите, заявили исканията си. Целият процес по изпълнение на обекта и разходването на материалите е следен от техническо лице от администрацията, а извършените дейности се удостоверяват с протоколи за вложени материали, неизменна част към фактурите за строителни материали. 

За календарната 2024 г., имаме постъпили множество искания, чрез които бихме могли до продължим започнатата практика за решаване на такъв тип проблеми.
На вашето внимание предоставям предложени обекти за реализация на публично-частни партньорства от граждани, кметовете на населени места и кметските наместници в Община Златоград, както следва:

	СПРАВКА С ПРЕДЛОЖЕНИЯ ЗА РЕАЛИЗАЦИЯ НА ПУБЛИЧНО - ЧАСТНИ ПАРТНЬОРСТВА                                                С  ГРАЖДАНИ,  НА ТЕРИТОРИЯТА НА ОБЩИНА ЗЛАТОГРАД, ЗА  2024 Г.

	 
	
	
	

	№
	ОБЕКТ
	МАТЕРИАЛИ
	СТОЙНОСТ

	       гр. Златоград

	1

	 Възстановяване на тротоарна настилка на ул. "Васил Левски" , с обща площ 30 м2

	тротоарни плочки 30/30
	535,00

	2

	Възстановяване на подход, свързващ ул. "България" с ул. "Рила", чрез изграждане на бетонови стъпала

	бетон и арматурна мрежа ф6
	445,00

	3

	Удължаване на водосток на общински път Златоград – Аламовци

	тръба ф 400
	364,00

	4

	Отводняване на дере на ул. "България" 

	Няма ККС
	 

	       с. Старцево

	1

	Полагане на бетонова настилка за възстановяване на ул. „Спартак“, с дължина 120 м. и ширина 3.10 м. 

	бетон и арматурна мрежа ф 6
	14804,00

	2

	Изграждане на укрепителна бетонова стена за укрепване на пътното платно на ул. „Иглика“, с дължина 7 м.л

	бетон, арматурна  заготовка
	6104,00

	3

	Изграждане на укрепителна бетонова стена, за укрепване на пътното платно на ул. „Васил Левски“, с дължина 8 м.л.
	бетон, арматурна  заготовка
	7201,00

	       с. Долен

	1
	Подмяна на водопровод на ул. "Васил Левски", с дължина 815 м
	тръби и фасонни части 
	31251,00

	2

	Възстановяване на подход към жилищни сгради в махала Доганица, с дължина 620 кв.м

	бетон и арматурна мрежа ф6
	13376,00

	3

	Отводняване и бетониране на „Кауково дере“, ул. „Бистрица“, с площ 350 кв.м

	бетон и арматурна мрежа ф6 гофрирани  тръби ф 315
	6489,00

	4

	Възстановяване  на бетонова настилка  на ул. „Малина“, с площ 260 кв.м. 

	бетон и арматурна мрежа ф 6
	5647,00

	       с. Ерма река

	1

	Възстановяване на подпорна стена на ул. „Рила“, с дължина 7 м и височина 3 м и полагане на бетонова настилка на уличното платно, с дължина 142 м и ширина 2 м 

	цимент в торби, пясък, филц и арматурна мрежа ф5
	4383,00

	2

	Възстановяване на подпорна стена на ул. „Велико Търново“, с височина 1 м и дължина 4 м и бетониране на част от уличното платно с обща площ 95 м2 

	цимент в торби, пясък, филц и арматурна мрежа ф5
	1458,00

	3

	Отводняване на част от дере и полагане на бетонова настилка в участък от ул. „Велико Търново“  

	цимент в торби, пясък, филц, водосточни тръби, тръби ф 315, арматурно желязо
	4334,00

	       с. Аламовци

	1

	Доизграждане  на част от водосток в с. Аламовци, с дължина 48 м

	гофрирана канализационна тръба ф 1000, стоманобетонови тръби ф1250, бетонов капак с конус, бетон
	17310,00

	2
	Възстановяване на част от бетонова настилка на ул. „Христо Ботев“, с дължина 50 м

	бетон и арматурна мрежа ф6
	3000,00

	       с. Кушла

	1

	Възстановяване на бетонов бент за укрепване на мост към Гробищен парк в с. Кушла 

	бетон, арматурна мрежа ф6 и арматурна заготовка
	1093,00

	2
	Изграждане на ограда на гробищен парк с. Кушла 
	мрежа
	1580,00

	       с. Пресока

	1
	Изкърпване на асфалтова настилка на общински път с. Пресока 

	студен асфалт за полагане
	460,00

	2

	Възстановяване на подход към Джандеви колиби 

	бетон и арматурна мрежа ф 6
	3245,00

	       с. Страшимир

	1

	Възстановяване на бетонова настилка на път към махала Манделови , с дължина 200 м 

	бетон и арматурна мрежа ф 6
	12980,00

	       с. Цацаровци

	1

	Възстановяване на бетонова настилка на път към махала Юруковци, обща площ 80 м2

	бетон и арматурна мрежа ф 6
	1743,00


В тази връзка е необходимо да бъдат обезпечени средства за реализация на благоустроителни и възстановителни дейности, по реда на Публично-частното партньорство. 

На вашето внимание, предлагам, Общински съвет Златоград да разгледа, обсъди и приеме следния проект за

Р Е Ш Е Н И Е

На основание чл. 124, ал.2 от Закона за публичните финанси, Общински съвет Златоград,
РЕШИ:

1. Одобрява допълнителни разходи, в размер на до 100 000 лв., за закупуване на строителни материали за изпълнение на благоустроителни обекти, по реда на публично-частното партньорство.

2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност 619 „Други дейности по жилищното строителство, благоустройството и регионалното развитие“, параграф §10-15 „Материали“.
4. Кметът на Община Златоград да извърши съответните промени по бюджета на общината за 2024 г.
С уважение,

МИРОСЛАВ ЯНЧЕВ

Кмет на Община Златоград

Изготвил:

Б Б
Гл.спец. „Благоустрояване и озеленяване”

Съгласували:

Л А

Директор дирекция ХД, О, З  и ООС,

той и секретар на МКБППМН

Н М
Директор на дирекция

ФСД,Б, ЧР и МДТ




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

